b'\n_START_ARTICLE_\nInvarianta (matematika)\n_START_PARAGRAPH_\nInvarianta je v matematiki zna\xc4\x8dilnost nekaterih matemati\xc4\x8dnih objektov, ki ostane nespremenjena, kadar se izvede dolo\xc4\x8dene transformacije na tem objektu. Zgled: plo\xc5\xa1\xc4\x8dina trikotnika je invarianta glede na toge premike trikotnika. Koli\xc4\x8dine, ki ohranijo vrednost po transformaciji, imajo zna\xc4\x8dilnost invariantnosti glede na dano transformacijo._NEWLINE_Invariante se uporabljajo na razli\xc4\x8dnih podro\xc4\x8djih matematike, kot so geometrija, topologija in algebra. Nekateri pomembni razredi preslikav so dolo\xc4\x8deni z invariantami, ki ostanejo nespremenjene. Zgled: konformne preslikave, ki ohranjajo kote. Invariante so pomembne pri razvr\xc5\xa1\xc4\x8danju matemati\xc4\x8dnih objektov.'